

https://biblionet.gr/wp-content/uploads/book_icon.pngΒιβλίο

Ο θάνατος του Αχιλλέα

[Boris Akunin](https://biblionet.gr/titleinfo/%CF%80%CF%81%CE%BF%CF%83%CF%89%CF%80%CE%BF?personid=47655)  
Μετάφραση: [Ιωάννα Ηλιάδη](https://biblionet.gr/titleinfo/%CF%80%CF%81%CE%BF%CF%83%CF%89%CF%80%CE%BF?personid=98091)  
Αθήνα  
[Κλειδάριθμος](https://biblionet.gr/titleinfo/%CE%B5%CF%84%CE%B1%CE%B9%CF%81%CE%B9%CE%B1?comid=665)  
Αριθμός Έκδοσης: 1  
2018  
σ. 440  
Σχήμα: 21χ14  
Δέσιμο: Μαλακό εξώφυλλο  
ISBN: 978-960-461-826-2  
Γλώσσα πρωτοτύπου: ρωσικά μετάφραση από αγγλικά  
Κυκλοφορεί  
Τιμή: 16.60€ Φ.Π.Α.: 6%  
(Τελευταία Ενημέρωση Τιμής: 20-02-2018)

Περίληψη:

Διεθνείς συνωμοσίες, Καυκάσιοι ληστές, ο εγκληματικός υπόκοσμος της Μόσχας του δέκατου ένατου αιώνα και μια ακαταμάχητη, μοιραία γυναίκα...  
  
Ο Εράστ Πετρόβιτς Φαντόριν έλπιζε σε μια ήσυχη επιστροφή στην πατρίδα μετά από μια περιπετειώδη περιπλάνηση έξι χρόνων, αλλά θα βρεθεί σύντομα μπλεγμένος σε πολιτικές δολοπλοκίες και σκάνδαλα της τσαρικής Αυλής. Ο παλιός του φίλος, στρατηγός Σόμπολεφ -ο διάσημος "Ρώσος Αχιλλέας"- έχει βρεθεί νεκρός σε ένα δωμάτιο ξενοδοχείου, και ο Φαντόριν υποψιάζεται εγκληματική ενέργεια.  
  
Χρησιμοποιώντας τις ξακουστές πλέον αναλυτικές του ικανότητες -που έρχονται σε πλήρη αντίθεση με τα είκοσι έξι του χρόνια- ο Φαντόριν ξεκινά μια έρευνα στην οποία τα όρια μεταξύ πολιτικής και προσωπικής ζωής θολώνουν επικίνδυνα. Με τη βοήθεια των θαυμαστών δεξιοτήτων του στις ανατολίτικες πολεμικές τέχνες, τις οποίες απέκτησε όταν ζούσε στην Ιαπωνία, ο εκκεντρικός και πολυμήχανος ήρωάς μας θα επιχειρήσει να μάθει, όχι τόσο το ποιος, αλλά το γιατί...




https://biblionet.gr/wp-content/uploads/book_icon.pngΒιβλίο

Αιθέριοι κόσμοι

[Τατιάνα Τολστάγια](https://biblionet.gr/titleinfo/%CF%80%CF%81%CE%BF%CF%83%CF%89%CF%80%CE%BF?personid=138363)  
Μετάφραση: [Αλεξάνδρα Ιωαννίδου](https://biblionet.gr/titleinfo/%CF%80%CF%81%CE%BF%CF%83%CF%89%CF%80%CE%BF?personid=22745)  
Αθήνα  
[Loggia](https://biblionet.gr/titleinfo/%CE%B5%CF%84%CE%B1%CE%B9%CF%81%CE%B9%CE%B1?comid=10453)  
2023  
σ. 287  
Δέσιμο: Μαλακό εξώφυλλο  
ISBN: 978-618-86331-3-1  
Γλώσσα πρωτοτύπου: ρωσικά  
Τίτλος πρωτοτύπου: Лёгкие миры  
Διηγήματα - Νουβέλες 5  
Σημειώσεις: Επιλογικό σημείωμα: Αλεξάνδρα Ιωαννίδου  
Κυκλοφορεί  
Τιμή: 22.00€ Φ.Π.Α.: 6%

Περίληψη:

Δεκαέξι διηγήματα αυτοβιογραφικά, πνευματώδη, ενίοτε λυρικά, διεισδυτικά, με καυστικό χιούμορ, αυτοσαρκασμό. Αιθέριοι κόσμοι κατοικημένοι από πνεύματα και δυνάμεις αόρατες, όσο και πραγματικές, μάλλον. Αν το φαινομενικά ασήμαντο, επιδέξια αφηγημένο, γίνεται σημαντικό, τότε η πρόζα της Τολστάγια αναδεικνύει το «οικουμενικό αίνιγμα» για τις χαμένες κάλτσες στο πλυντήριο, αλλά και τη νοσταλγία ενός ανεκπλήρωτου έρωτα ή τη γλυκόπικρη αναπόληση του πατέρα. την «ποίηση της δωροδοκίας» στη μετασοβιετική Μόσχα ή μια σουρεαλιστική παραβολή για τη δουλεία και τη δυστυχία της αφθονίας των καταναλωτικών αγαθών. Τα ευφάνταστα στοχαστικά σλάλομ ανάμεσα στο «Μαύρο τετράγωνο» του Μαλέβιτς και στα καταθλιπτικά επεισόδια του Λεβ Τολστόι διαδέχονται προκλητικά ανθρωπολογικά πορτρέτα σύγχρονων μοναχικών Ρώσων και Δυτικοευρωπαίων ή η σπαρταριστή υπόθεση εργασίας μιας Ιταλίας που λείπει από την υδρόγειο. Ιστορίες από την οικογενειακή ντάτσα, μια τσεχωφική πινακοθήκη προσώπων που παραθερίζουν στις εξοχές του Λένινγκραντ, ταξίδια και βιώματα από το Παρίσι, τη Ραβένα, τις ΗΠΑ και το Πρίνστον, την αγαπημένη της Κρήτη. Η Τολστάγια, δισέγγονη του Αλεξέι Νικολάγεβιτς Τολστόι, διαθέτει συγγραφικό έργο ευρέως αναγνωρισμένο και μεταφρασμένο, ενώ διακρίνεται για την παρεμβατική πολιτική της στάση σε εκπομπές στη ρωσική τηλεόραση και αλλού.



https://biblionet.gr/wp-content/uploads/book_icon.pngΒιβλίο

Γκρίζες μέλισσες

[Αντρέι Κούρκοφ](https://biblionet.gr/titleinfo/%CF%80%CF%81%CE%BF%CF%83%CF%89%CF%80%CE%BF?personid=79354)  
Μετάφραση: [Δημήτρης Β. Τριανταφυλλίδης](https://biblionet.gr/titleinfo/%CF%80%CF%81%CE%BF%CF%83%CF%89%CF%80%CE%BF?personid=22561)  
Αθήνα  
[Εκδόσεις Καστανιώτη](https://biblionet.gr/titleinfo/%CE%B5%CF%84%CE%B1%CE%B9%CF%81%CE%B9%CE%B1?comid=11)  
2022  
σ. 432  
Δέσιμο: Σκληρό εξώφυλλο  
ISBN: 978-960-03-6974-8  
Γλώσσα πρωτοτύπου: ρωσικά  
Συγγραφείς απ' όλο τον Κόσμο

Βραβεία:

[The Athens Prize for Literature - Περιοδικό (δέ)κατα](https://biblionet.gr/titleinfo/%CE%B2%CF%81%CE%B1%CE%B2%CE%B5%CF%85%CE%BC%CE%B5%CE%BD%CE%B1?awardid=542) 2023

Κυκλοφορεί  
Τιμή: 20.00€ Φ.Π.Α.: 6%

Περίληψη:

Στο χωριό Μάλαγια Σταρογκράντοφκα, το οποίο βρίσκεται στην επονομαζόμενη γκρίζα ζώνη, είχαν απομείνει όλο κι όλο δύο άνθρωποι, ο σαραντάχρονος συνταξιούχος Σεργκέι Σεργκέγιτς και ο πρώην συμμαθητής του Πάσκα. Έχοντας διαμετρικά αντίθετες απόψεις για τη ζωή, είναι αναγκασμένοι να συμφιλιωθούν, παρά το γεγονός πως τον έναν τον επισκέπτονται Ουκρανοί στρατιωτικοί και τον άλλον αυτονομιστές. Με τον ερχομό της άνοιξης, το βασικό μέλημα του Σεργκέγιτς είναι να μεταφέρει τις έξι κυψέλες με τις μέλισσές του όσο πιο μακριά από τον πόλεμο γίνεται. Να τις πάει εκεί όπου δεν πυροβολούν, για να μην έχει το μέλι του γεύση πολέμου. Ενώ ετοιμάζεται για το ταξίδι, ο μελισσοκόμος δεν φαντάζεται ποιες δοκιμασίες περιμένουν τον ίδιο και τις μέλισσές του. Μετά από μία άτυχη στάση κοντά στο Ζαπορόζιε, αποφασίζει να πάει με τις μέλισσες στην Κριμαία, σε ένα Τάταρο, τον οποίο είχε γνωρίσει πριν από είκοσι χρόνια σε ένα συνέδριο μελισσοκόμων. Δεν φαντάζεται καν πως το καλοκαίρι που θα περάσει στην Κριμαία θα του μάθει να μην εμπιστεύεται όχι μόνο τους ανθρώπους, μα και τις ίδιες τις μέλισσές του. Το νέο μυθιστόρημα του Αντρέι Κούρκοφ συναρπάζει, προβληματίζει και συγκινεί.

Μεταφρασμένα βιβλία από τα τσεχικά 1) Γκέρτα. Ημερομηνία έκδοσης 2023, εκδοτικός οίκος Αλεξάνδρεια. Συγγραφέας Katerina Tuckova Περίληψη: Διατρέχοντας δεκαετίες με μια αφήγηση που κόβει την ανάσα, το μυθιστόρημα της Κατερζίνα Τούτσκοβα φωτίζει ένα παραγνωρισμένο ιστορικό επεισόδιο αποκλεισμού και προκατάληψης, ένα δράμα συλλογικής ντροπής και προσωπικής ενοχής, μέσα από τα μάτια μιας γυναίκας που μεταμορφώνει με το κουράγιο της κάθε ζωή που αγγίζει. Ιδιαίτερα εκείνη της κόρης που αγάπησε και αγωνίστηκε να αναθρέψει στο ασφυκτικό περιβάλλον της διαιρεμένης μεταπολεμικής Ευρώπης και της αναπόφευκτης σύγκρουσης δύο γενιών. Μάιος του 1945. Οι συμμαχικές δυνάμεις απελευθερώνουν το Μπρνο, τη «συμπρωτεύουσα» της Τσεχίας. Για την Γκέρτα Σνιρχ, κόρη Τσέχας μητέρας και ναζιστή Γερμανού πατέρα, αυτό δεν είναι λύτρωση αλλά καταδίκη. Στιγματισμένη πια ως εχθρός του κράτους, απελαύνεται από την Τσεχοσλοβακία. Με το λίγων μηνών κοριτσάκι της και όσα ρούχα μπορεί να κουβαλήσει στην πλάτη, υποχρεώνεται να ακολουθήσει, μαζί με χιλιάδες άλλους Γερμανούς, μια «πορεία θανάτου» προς τα αυστριακά σύνορα. Την ώρα που εκατοντάδες εκτοπισμένοι πεθαίνουν από τύφο και δυσεντερία, η Γκέρτα, μαζί με λίγες ακόμη Γερμανίδες, γλυτώνει καθώς επιστρατεύεται για καταναγκαστικά έργα. Οι αλλεπάλληλες αδικίες θα την κάνουν πιο δυνατή και αποφασισμένη, στην πολύχρονη αναζήτηση μιας, απ’ ό,τι φαίνεται, αδύνατης συγχώρεσης. Και μια μέρα θα επιστρέψει. Διατρέχοντας δεκαετίες με μια αφήγηση που κόβει την ανάσα, το μυθιστόρημα της Κατερζίνα Τούτσκοβα φωτίζει ένα παραγνωρισμένο ιστορικό επεισόδιο αποκλεισμού και προκατάληψης, ένα δράμα συλλογικής ντροπής και προσωπικής ενοχής, μέσα από τα μάτια μιας γυναίκας που μεταμορφώνει με το κουράγιο της κάθε ζωή που αγγίζει. Ιδιαίτερα εκείνη της κόρης που αγάπησε και αγωνίστηκε να αναθρέψει στο ασφυκτικό περιβάλλον της διαιρεμένης μεταπολεμικής Ευρώπης και της αναπόφευκτης σύγκρουσης δύο γενιών.

2) Έρωτας στα χρόνια της παγκόσμιας κλιματικής αλλαγής. Ημερομηνία έκδοσης 2023, εκδοτικός οίκος Στιγμός. Συγγραφέας Joseph Panek. Περίληψη: Ο Τόμας έχει επιστρέψει στη γενέτειρά του, την Τσεχία, ύστερα από πολλά χρόνια περιπλάνησης σε διάφορα μέρη του πλανήτη και έναν ματαιωμένο γάμο. Τώρα αφήνει και πάλι την πατρίδα του, που δεν μοιάζει πια ως τέτοια, ταξιδεύοντας στην Μπανγκαλόρ της Ινδίας για ένα επιστημονικό συνέδριο. Αν και κοσμογυρισμένος πανεπιστημιακός, η αφιλόξενη Μπανγκαλόρ τον κάνει να αισθάνεται χαμένος, ευάλωτος και, πάνω απ’ όλα, ως ένας ακόμα απροσάρμοστος τουρίστας του «ανεπτυγμένου» κόσμου. Ωστόσο, η συνάντησή του με μια μυστηριώδη Ινδή επιστήμονα θα αφυπνίσει ένα ξεχασμένο πάθος: για τους ανθρώπους, για τον έρωτα ή για την ίδια τη ζωή και τη ροή της – το πιο κοντινό, τελικά, σε αυτό που αποκαλούμε «ευτυχία». Γραμμένο με το οδυνηρό «εσύ» της φωνής που ακούμε μέσα μας, το Έρωτας στα χρόνια της παγκόσμιας κλιματικής αλλαγής είναι ένα παραληρηματικό παραμύθι για την απατρία, την ερημιά της παγκοσμιότητας, τα παράδοξα της προόδου, τον ρατσισμό, τον άγνωστο άλλο και τον γνωστό-άγνωστο εαυτό. Ο Γιόζεφ Πάνεκ, που συγκαταλέγεται στους ανανεωτές της τσεχικής λογοτεχνίας, παρουσιάζεται για πρώτη φορά στα ελληνικά, με ένα μυθιστόρημα που αποτυπώνει ταυτόχρονα την ανθρωπιά και τη βαρβαρότητα του σύγχρονου κόσμου.

ΠΡΟΤΕΙΝΟΜΕΝΑ ΤΡΙΑ ΒΙΒΛΙΑ: Γλώσσα Νορβηγικά

Tίτλος: Λευκός ωκεανός, Η τετραλογία του Μπαρόυ, Β΄ Συγγραφέας: Ρόυ Γιάκομπσεν Εκδοτικός οίκος: Βιβλιοπωλείον της Εστίας Χρονολογία έκδοσης: 2023

Tίτλος: Ματωμένη σελήνη Συγγραφέας: Jo Nesbo Εκδοτικός οίκος: Μεταίχμιο Χρονολογία έκδοσης: 2023

Tίτλος: Η ιστορία των δέντρων Συγγραφέας: Maja Lunde Εκδοτικός οίκος: Κλειδάριθμος Χρονολογία έκδοσης: 2023

Romy Hausmann, ‘Η Μάρτα κοιμάται’, εκδόσεις Μεταίχμιο, 2022

«Σ’ έπιασα. Και τώρα θα παίξουμε. Θα παίξουμε δικαστήριο».  
Πριν από πολλά χρόνια, η Νάντια καταδικάστηκε για ένα φριχτό έγκλημα. Μετά την αποφυλάκισή της, το μόνο που θέλει είναι να ζήσει μια σχετικά φυσιολογική ζωή. Όταν όμως η μοναδική της φίλη σκοτώνει τον εραστή της και εκλιπαρεί τη Νάντια να τη βοηθήσει, εκείνη δεν μπορεί να της αρνηθεί. Τότε, ένα απομονωμένο σπίτι στο δάσος θα γίνει το σκηνικό ενός παράξενου παιχνιδιού.  
Ένα συγκλονιστικό ψυχολογικό θρίλερ με θέμα την ενοχή, την εξιλέωση και το ερώτημα εάν ένας εγκληματίας μπορεί να απελευθερωθεί ποτέ από το παρελθόν του.  
Είναι το ιδανικό θύμα. Και η ιδανική δολοφόνος…

Πάουλους Χόχγκατερερ, ‘Η γλύκα της ζωής’, εκδόσεις Βακχικόν, 2023

Το κεφάλι ενός ηλικιωμένου άνδρα συνθλίβεται μια χειμωνιάτικη νύχτα. Η επτάχρονη εγγονή του, που τον ανακαλύπτει, χάνει την ομιλία της για μέρες εξαιτίας του σοκ που υπέστη. Ο Ράφαελ Χορν, ένας ψυχολόγος που προσλαμβάνεται για να θεραπεύσει το παιδί, εμπλέκεται απρόθυμα στην εξιχνίαση του εγκλήματος.

Ο επιθεωρητής Λούντβιχ Κόβατς τη μέρα συχνάζει σε χιονισμένες μπιραρίες και τη νύχτα παρατηρεί με το τηλεσκόπιό του τα αστέρια. Τα εγκλήματα στο τέλος του έτους είναι πάντα ενοχλητικά, διαπιστώνει μεταξύ άλλων, επειδή διαταράσσουν το ερωτικό του πρόγραμμα με τη Μαρλένε, την ιδιοκτήτρια ενός καταστήματος μεταχειρισμένων ειδών.

Ένας ψυχοπαθής οικογενειάρχης χτυπάει την κόρη του με αποτέλεσμα να τη στείλει στο νοσοκομείο, ένας Βενεδικτίνος ιερέας ακούει φωνές και μια νεαρή μητέρα πιστεύει ότι το νεογέννητο παιδί της είναι ο διάβολος.

Το ψυχογράφημα αυτής της μικρής Αυστριακής πόλης κάθε άλλο παρά καθησυχαστικό είναι. Ποιος όμως είναι αυτός που ευθύνεται για τη στυγερή δολοφονία;

Carsten Henn, ‘Ο ταχυδρόμος των βιβλίων’, εκδόσεις Μεταίχμιο, 2023

Ο βιβλιοπώλης Καρλ Κόλχοφ παραδίδει βιβλία σε σπίτια ορισμένων πελατών του τις βραδινές ώρες, αφού το βιβλιοπωλείο κλείσει, διασχίζοντας τα γραφικά δρομάκια της πόλης. Με αυτούς τους πελάτες έχει ένα ιδιαίτερο δέσιμο -είναι σχεδόν φίλοι- και αποτελεί, κατά κάποιο τρόπο, τον σύνδεσμό τους με τον έξω κόσμο. Όταν όμως ξαφνικά ο Καρλ χάσει τη δουλειά του, θα χρειαστεί η δύναμη των βιβλίων και ένα κοριτσάκι εννιά χρόνων για να τους κάνει όλους, του Καρλ συμπεριλαμβανομένου, να βρουν το θάρρος να προσεγγίσουν ο ένας τον άλλον…

O Καρλ Κόλχοφ δεν είναι ένας συνηθισμένος 75χρονος. Λάτρης των βιβλίων και παλιός βιβλιοπώλης, ζει προσκολλημένος, θα έλεγε κανείς, σε μια παλιότερη εποχή, με έναν ρομαντισμό πρωτόγνωρο. Έτσι, δουλεύει στο βιβλιοπωλείο του μέντορά του Γκούσταβ – και μένει εκεί παρότι διαπιστώνει την αντιπάθεια της νέας διευθύντριας και κόρης του Γκούσταβ απέναντί του. Γιατί ο Κόλχοφ, μόνος στη ζωή, δεν έχει μάθει να ζει αλλιώς. Είναι μοναχικός και οι φίλοι του είναι τα βιβλία. Τα βιβλία και οι παράξενοι πελάτες του: άνθρωποι μοναχικοί και οι ίδιοι, εγκλωβισμένοι ο καθένας στο δικό του μεγαλύτερο ή μικρότερο δράμα, που έχουν καθιερώσει μια ιδιότυπη συνήθεια: περιμένουν κάθε εβδομάδα τον βιβλιοπώλη της καρδιάς τους να τους φέρει στο σπίτι το κατάλληλο γι’ αυτούς βιβλίο. Η επίσκεψη του Καρλ και οι επιλογές του αποδεικνύονται ευεργετικές για τους ανθρώπους αυτούς. Ειδικά όταν στο παιχνίδι μπαίνει και μια παράξενη εννιάχρονη, το κορίτσι-σίφουνας με την ώριμη σκέψη και τόλμη, που, δίνοντας και αυτή διέξοδο στη δική της μοναξιά (ορφανή από μητέρα, με έναν πατέρα παρόντα-απόντα και δεχόμενη πειράγματα στο σχολείο), ακολουθεί τον Καρλ παντού και αλλάζει, με την ανέμελη παιδικότητά της, τις ζωές των πελατών του.

**ΠΟΡΤΟΓΑΛΙΚΑ**

**Ο πωλητής παρελθόντων**

**Εικόνα που περιέχει κείμενο, κλεψύδρα, σχεδίαση

Περιγραφή που δημιουργήθηκε αυτόματα**

**Συγγραφέας:** Ζοζέ Εντουάρντο Αγκουαλούζα

**Μετάφραση:** Μαρία Μπεζαντάκου

**Εκδόσεις:Opera, Αθήνα,2019**

**Γλώσσα πρωτοτύπου: πορτογαλικά**

**Τίτλος πρωτοτύπου:El vendedor se pasados (2017)**

**Περίληψη:** Ο Φέλιξ Βεντούρα είναι ένας αλμπίνος που ειδικεύεται στη δημιουργία παρελθόντων για τη νέα αστική τάξη της Ανγκόλας. Οι πελάτες του, μετά από περίπου δύο δεκαετίες συγκρούσεων για την απελευθέρωση από την πορτογαλική αποικιοκρατία, έχουν ανάγκη από ένα βελτιωμένο παρελθόν, με "πολυτελές" γενεαλογικό δέντρο, νέα προσωπική ιστορία και φωτογραφίες ένδοξων προγόνων για να εξασφαλίσουν ένα μέλλον με καλές προοπτικές. Ο πωλητής παρελθόντων είναι ένα στοχαστικό μυθιστόρημα για τη μνήμη και τις επιλεκτικές διαδρομές που ακολουθεί όταν ανασύρει ανύπαρκτα συμβάντα, ξεχνώντας γεγονότα αδιαμφισβήτητα, όπως το χρώμα του δέρματος.

**Κανένα βλέμμα**

**Εικόνα που περιέχει κείμενο, αφίσα, εικονογράφηση, clipart

Περιγραφή που δημιουργήθηκε αυτόματα**

**Συγγραφέας:** Ζοζέ Λουίς Πεϊσότο

**Μετάφραση:** Αθηνά Ψυλλιά

**Εκδόσεις:** Διάπλαση,Αθήνα,2020

**Γλώσσα πρωτοτύπου:** Πορτογαλικά

**Τίτλος πρωτοτύπου:**Nenhum Olhar (2000)

**Περίληψη:** Σ’ έναν τόπο πραγματικό και μυθικό, το Αλεντέζου της ανομβρίας και της μεγάλης ιδιοκτησίας γης, υπάρχει το όρος των ελαιών. Ό,τι εκτυλίσσεται εκεί το αφηγείται ένας άντρας που ζει σ’ ένα δωμάτιο χωρίς παράθυρα και γράφει. Γράφει μέχρι να τελειώσει ο κόσμος.

Και η αφήγηση χωρίζεται σε δύο ισομερή κεφάλαια. Ο κόσμος του πατέρα και ο κόσμος του γιου. Βιβλικά σχεδόν, ο γιος επαναλαμβάνει τα λάθη του πατέρα στην απεγνωσμένη προσπάθειά του να τα αποφύγει.

Στο μεταξύ στα παρακλάδια της πλοκής πρωταγωνιστούν απίθανα πρόσωπα: οι γηραιοί Σιαμαίοι δίδυμοι, ενωμένοι στο μικρό τους δαχτυλάκι, η ευφάνταστη μαγείρισσα που φιλοτεχνεί μαγειρικά γλυπτά, η τυφλή ιερόδουλη, τέταρτη γενιά τυφλών ιερόδουλων, αλλά και ένας δαίμονας που τελεί γάμους και βαφτίσια και σπέρνει τη διχόνοια.

Πρόκειται για ένα έργο που επιστρατεύει το ποιητικό ταλέντο του αναγνώστη. Το αίσθημα του πένθους και της απώλειας αποδίδεται με πρωτοφανή, σωματικό τρόπο, και αυτό μαζί με το παράδοξο των συμπλεκόμενων ιστοριών είναι το πιο δυνατό σημείο του έργου του Ζοζέ Λουίς Πεϊσότο.

**Ένα** Εικόνα που περιέχει κείμενο, βιβλίο, Εξώφυλλο βιβλίου, γραμματοσειρά

Περιγραφή που δημιουργήθηκε αυτόματα**ποτήρι οργή**

**Συγγραφέας:**Ραντουάν Νασσάρ

**Μετάφραση:** Αθηνά Ψυλλιά

**Εκδόσεις:** Εκδόσεις Πατάκη, Αθήνα, 2023

**Γλώσσα πρωτοτύπου**: πορτογαλικά

**Τίτλος πρωτοτύπου**: Um copo de Cólera(2013)

**Περίληψη:** «Το σώμα πριν το ρούχο» δηλώνει ο ήρωας του Ένα ποτήρι οργή, καθώς αφηγείται όσα συμβαίνουν κάποιο πρωινό μετά από μια ερωτική νύχτα, όταν η φαινομενική αρμονία ανάμεσα σ’ εκείνον και στη σύντροφό του ξαφνικά διαλύεται. Με αφορμή ασήμαντη (φαινομενικά), πιάνονται κι οι δυο σ’ έναν άξεστο καβγά, τα πάθη μαίνονται, μια σκηνή φωτίζεται και οι ίδιοι ήρωες, κατά κάποιον τρόπο, επανέρχονται το πρωί σε αυτό που έκαναν το βράδυ: γδύνουν ξανά ο ένας τον άλλον. Τεταμένη και κοφτερή, η γλώσσα του βιβλίου φτάνει σε τέτοια ένταση και δόνηση, που καθιστά την αφήγηση αυτή ένα έργο με μοναδική θέση στη λογοτεχνία της Βραζιλίας, ένα σύγχρονο κλασικό έργο.

ΚΙΛΑΡΟΓΛΟΥ ΑΝΑΣΤΑΣΙΑ bso22196

Καλημέρα σας. Στη θέση του ενός βιβλίου που επέλεξα στο μάθημα, προτείνω κάποιο άλλο, πιο ενδιαφέρον κατά την γνώμη μου.

Τα τρία βιβλία είναι τα εξής:

**1) Σουβενίρ από τα Δαρδανέλλια**. Συγγραφέας **Sophie Basch.** Εκδόσεις **Στερέωμα. Σελίδες** **202.**

**Περίληψη**: Το Τσανάκ Καλέ, μια πόλη κοντά στην Τροία, στην περιοχή των Δαρδανελλίων ήταν γνωστό για τα κεραμικά του που εξάγονταν σε όλη την Ανατολή. Ορισμένοι περιηγητές, επηρεασμένοι από τις ανασκαφές του Σλήμαν, ενθουσιάστηκαν από την ομορφιά τους ώστε έφτασαν σε σημείο να τα θεωρούν απογόνους των κεραμικών του Ομήρου. Στην Γαλλία υπήρχε μια μανία για αυτά με αποτέλεσμα να επανεκτιμήσουν τα δικά τους Φαγιάνς μετά την ήττα τους στον Γαλλοπρωσικό πόλεμο του 1870 (απώλεια Αλσατίας και Λωραίνης) και την εγκαθίδρυση της Γερμανικής Αυτοκρατορίας το 1871. Στην Ελλάδα και στην Τουρκία αυτή η χειροτεχνία συμβολίζει έναν κόσμο ειρηνικό, πριν από τα τραγικά γεγονότα του 1922. Η ταπεινή παραγωγή των κεραμικών από χώμα και νερό εξακολουθεί να φέρνει κοντά ή να χωρίζει τους ανθρώπους στις δυο απέναντι ακτές του Αιγαίου Πελάγους.

2) **Η Πλεξούδα.** Συγγραφέας **Λετισιά Κολομπανί.** Εκδόσεις **Πατάκη. Σελίδες 272**

**Περίληψη**: Στην Πλεξούδα διασταυρώνεται η μοίρα τριών γυναικών. Η κάθε μια με τα δικά της όνειρα, με τον δικό της αγώνα, με την δική της πάλη για τη ζωή. Η ζωή της καθεμιάς όμως είναι άρρηκτα δεμένη με τις ζωές των άλλων με ένα νήμα που και οι ίδιες δεν γνωρίζουν.

3) **Λόρενς της Αραβίας. Ο πρίγκιπας με τα δύο πρόσωπα.** Συγγραφέας **Σιλμπέρ Σινουέ.** Εκδόσεις **Ψυχογιός. Σελίδες 288.**

**Περίληψη:** Ένας ιστορικός με την σύζυγό του βγαίνουν από την αίθουσα κινηματογράφου όπου παρακολούθησαν την ταινία του Ντέιβιντ Λιντ, ο Λόρενς της Αραβίας. Ένας θεατής πέφτει επάνω τους εκνευρισμένος λέγοντας πως η ταινία είναι ένας χολιγουντιανός μύθος, γιατί ο ίδιος, όταν σπούδαζε αρχαιολογία στην Οξφόρδη, γνώρισε τον Λόρενς. Ο ιστορικός ξαφνιάζεται και αποφασίζει να γνωρίσει τον συγγραφέα που έγραψε τους «επτά στύλους της σοφίας» δηλαδή τον Λώρενς της Αραβίας.

Ο συγγραφέας επιχειρεί να δώσει απαντήσεις στο μυθιστόρημα αυτό όπου ξεδιπλώνονται η εποποιία της Αραβικής Επανάστασης και ο θρύλος της προσωπικότητας του Λόρενς της Αραβίας.

**Βιβλία μετάφραση από ιταλικά Μελπομένη Ρέτσα bso21150**

•**Σωστό αίμα** Μυθιστόρημα Φραντσέσκα Μελάντρι Μετάφραση: Άμπυ Ραΐκου Αθήνα Εκδόσεις Καστανιώτη 2020 σ. 656 Δέσιμο: Σκληρό εξώφυλλο ISBN: 978-960-03-6605-1 Γλώσσα πρωτοτύπου: ιταλικά •

**Η υπέροχη φίλη μου** Έλενα Φερράντε Μετάφραση: Δήμητρα Δότση Αθήνα Εκδόσεις Πατάκη Αριθμός Έκδοσης: 1 2016 σ. 436 Σχήμα: 21χ14 Δέσιμο: Μαλακό εξώφυλλο ISBN: 978-960-16-6785-0 Γλώσσα πρωτοτύπου: ιταλικά Τίτλος πρωτοτύπου: L'amica geniale •

**Αρμινούτ**α Donatella Di Pietrantonio Μετάφραση: Δήμητρα Δότση Αθήνα Ίκαρος Αριθμός Έκδοσης: 1 2018 σ. 216 Σχήμα: 21χ14 Δέσιμο: Μαλακό εξώφυλλο ISBN: 978-960-572-263-0 Γλώσσα πρωτοτύπου: ιταλικά Τίτλος πρωτοτύπου: L' Arminuta

**ΒΙΒΛΙΑ ΓΙΑ ΕΡΓΑΣΙΑ**

**ΓΛΩΣΣΑ ΑΓΓΛΙΚΑ**

**Σπουδή στην υποταγή (2024) Sarah Berstein Εκδόσεις Διόπτρα**

**Μια νεαρή γυναίκα μετακομίζει σε μια απομακρυσμένη χώρα του Βορρά, που ήταν κάποτε η χώρα των προγόνων της. Εδώ ζει τώρα ο πλούσιος αδελφός της, πρόσφατα χωρισμένος, κι εκείνη έρχεται να κάνει αυτό που έχει μάθει καλύτερα στη ζωή της: να τον υπηρετεί. Απομονωμένη στο τεράστιο σπίτι του μέσα στο δάσος, ολομόναχη καθώς εκείνος λείπει για δουλειές, μέσα σε μια φύση σιωπηλή και επιβλητική, κοιτάζει από μακριά τη μικρή πόλη στην κοιλάδα. Οι ντόπιοι τη βλέπουν με καχυποψία. Είναι ξένη. Παρείσακτη. Επικίνδυνη. Κάθε της προσπάθεια να είναι καλή μέσα στον τρομερό κόσμο αποτυγχάνει. Κάθε της κίνηση παρερμηνεύεται. Όταν παράξενα και μακάβρια γεγονότα αρχίζουν να συμβαίνουν -μια προβατίνα γεννάει το αρνάκι της νεκρό, οι αγελάδες τρελαίνονται και πρέπει να θανατωθούν όλες-, η ευθύνη αποδίδεται σ’ εκείνη.  
Ένα μυθιστόρημα για θύτες και θύματα, για τη στοχοποίηση και την ενοχή, την εξουσία και την υποταγή. Και, εντέλει, την επιβίωση.**

**Το τραγούδι του Αχιλλέα (2022) Madeline Miller Εκδόσεις Διόπτρα**

**Ο νεαρός Πάτροκλος απογοητεύει τον πατέρα του και εξορίζεται στην αυλή του βασιλιά της Φθίας. Εκεί μεγαλώνει στη σκιά του εκθαμβωτικού Αχιλλέα, ο οποίος έχει τη δύναμη να αλλάζει τις ζωές των γύρω του και σύμφωνα με τις προφητείες θα γίνει ο άριστος των Ελλήνων. Τα δύο αγόρια γίνονται φίλοι και στέλνονται να μαθητεύσουν στη σπηλιά του θρυλικού δάσκαλου Χείρωνα. Εκεί η σχέση τους ανθίζει και ορκίζονται ότι θα μείνουν για πάντα μαζί, όμως οι Μοίρες έχουν υφάνει το δικό τους σχέδιο. Ξέπνοοι αγγελιαφόροι φέρνουν το μήνυμα ότι ένας πρίγκιπας από την Τροία έκλεψε την ομορφότερη γυναίκα στον κόσμο. Πρέπει τώρα οι βασιλιάδες να ξεπλύνουν την ντροπή και για να γίνει αυτό χρειάζονται το δόρυ και την ασπίδα του Αχιλλέα.Ο ήρωας γνωρίζει ότι για να κατακτήσει την αθανασία το τίμημα θα είναι βαρύ, αλλά πιστεύει ότι ένα τραγούδι μπορεί να ξεγελάσει ακόμα και τους θεούς.**

**Οι μάγισσες του Βάρντε (2022) Kiran Millwood Hargrave Eκδόσεις Πατάκη**

**Την παραµονή των Χριστουγέννων του 1617, µια τροµερή καταιγίδα ξέσπασε στη θάλασσα της αποµακρυσµένης νορβηγικής νήσου Βάρντε. Η Μάρεν Μαγκνουσντάττερ στέκει και παρακολουθεί, ενώ τα κύµατα καταπίνουν σαράντα ψαράδες, ανάµεσά τους τον πατέρα της και τον αδελφό της. Οι άντρες του χωριού χάνονται από τη µια στιγµή στην άλλη –το Βάρντε είναι πλέον τόπος γυναικών. Δεκαοχτώ µήνες αργότερα καταφθάνει στο χωριό µια απειλητική µορφή. O Αβεσσαλώµ Κόρνετ ήρθε από τη Σκοτία για να τιθασεύσει ένα µέρος άγριο, στην άκρη του πολιτισµένου κόσµου, και ξέρει τι πρέπει να κάνει για να υποτάξει τις γυναίκες του Βάρντε. Μαζί του ταξιδεύει και η νεαρή του σύζυγος, η Ούρσα. Στο Βάρντε, και στο πρόσωπο της Μάρεν, η Ούρσα βρίσκει κάτι που δεν έχει ξαναδεί – γυναίκες ανεξάρτητες. Ο Αβεσσαλώµ όµως δε βλέπει παρά ένα µέρος όπου ξεχειλίζει ανυπέρβλητο κακό, το οποίο πρέπει να ξεριζώσει πάση θυσία… Οι Μάγισσες του Βάρντε, που είναι εµπνευσµένες από τα πραγµατικά γεγονότα της καταιγίδας του Βάρντε και τις δίκες των µαγισσών που έλαβαν χώρα στο νησί, είναι ένα µυθιστόρηµα για το πώς η καχυποψία διαβρώνει έως εσχάτων µια κοινότητα και για το πώς η αγάπη µπορεί να αποδειχτεί επικίνδυνη αλλά και πανίσχυρη.**

**Σας παραθέτω και ένα τελευταίο , αν και ανήκει στον 20 αιώνα ( όπως αναφέρεται στη** **σελίδα)**

**Το χρυσό σημειωματάριο (2023) Doris Lessing Εκδόσεις Διόπτρα**

**Στο Λονδίνο του 1950 η συγγραφέας Άννα Βουλφ παλεύει με την έλλειψη έμπνευσης. Χωρισμένη, με ένα παιδί, ανησυχώντας μήπως τρελαθεί, καταγράφει τις εμπειρίες της σε τέσσερα σημειωματάρια: ένα μαύρο για τη συγγραφική της ζωή, ένα κόκκινο για τις πολιτικές της απόψεις, ένα κίτρινο για τα συναισθήματά της και ένα μπλε για τα καθημερινά γεγονότα. Όμως ένα πέμπτο σημειωματάριο, το χρυσό, είναι αυτό στο οποίο τα σκόρπια νήματα της ζωής της συνδέονται και όλα αποκτούν νόημα…  
Το Χρυσό σημειωματάριο είναι κατά γενική ομολογία το κορυφαίο έργο της Doris Lessing, ένα από τα σημαντικότερα μυθιστορήματα του 20ού αιώνα.**

ΛΟΓΟΤΕΧΝΙΚΑ ΒΙΒΛΙΑ ΑΠΟ ΤΟΥΡΚΙΚΑ

1) Η ΧΩΡΑ ΤΩΝ ΧΑΜΕΝΩΝ ΘΕΩΝ

συγγραφεας: [Αχμέτ Ουμίτ](https://biblionet.gr/titleinfo/προσωπο?personid=19618)

εκδόσεις: Πατάκη, Αθήνα

σελ.592

ΠΕΡΙΛΗΨΗ: Όταν οι θεοί το απαιτούν, υπάρχει πάντα κάποιος που πρέπει να θυσιαστεί..  
Μέσα στους πολύβουους δρόµους του Βερολίνου, ανάµεσα στο πλήθος των νέων καλλιτεχνών, των κυνηγηµένων από τους πολέµους ανθρώπων και των καταλήψεων, µια δραστήρια αστυνοµικίνα τουρκικής καταγωγής, η Γιλντίζ Καράσου, προσπαθεί, µε τη βοήθεια του φιλότιµου συνεργάτη της Τοµπίας Μπέκερ, να βρει την άκρη του νήµατος σε µια σειρά φόνων που συνδέονται µε ένα από τα πιο εµβληµατικά µνηµεία του µεγαλύτερου αρχαιολογικού µουσείου της πόλης, του Μουσείου της Περγάµου...  
Η χώρα των χαµένων θεών είναι ένα µυθιστόρηµα που συνδυάζει αριστοτεχνικά την αστυνοµική πλοκή µε την αρχαιολογία και τη µυθολογία, ένα βιβλίο για την αµετάβλητη φύση του εγκλήµατος ανά τους αιώνες και τους πολιτισµούς.

2) ΛΑΒΥΡΙΝΘΟΣ

συγγραφέας: [Μπουρχάν Σονμέζ](https://biblionet.gr/titleinfo/προσωπο?personid=116968)

εκδόσεις Καστανιώτη, Αθήνα

σελ.144

ΠΕΡΙΛΗΨΗ: O Μπορατίν, μπλουζίστας που ζει στην Ιστανμπούλ, αποπειράται να αυτοκτονήσει πέφτοντας από τη Γέφυρα του Βοσπόρου. Όμως δεν τα καταφέρνει. Τον παρακολουθούμε από τη στιγμή που ανοίγει τα μάτια του στο δωμάτιο ενός νοσοκομείου. Έχασε τη μνήμη του και πλέον δεν μπορεί να θυμηθεί τους λόγους για τους οποίους θέλησε να βάλει τέρμα στη ζωή του. Θυμάται μονάχα πράγματα που δεν συνδέονται με τον εαυτό του, ενώ η αίσθηση που έχει για τον χρόνο έχει κλονιστεί. Ξέρει ότι η Οθωμανική Αυτοκρατορία έπεσε και ότι ο τελευταίος σουλτάνος πέθανε, αλλά δεν έχει την παραμικρή ιδέα πότε ακριβώς συνέβησαν όλα αυτά. O νους του παραπαίει σε περασμένες περιόδους της ιστορίας καθώς η ζωή του, σαν άλλος λαβύρινθος, τον σπρώχνει παράλληλα σε διαφορετικά μονοπάτια. Από τη σύγχυση συλλογικής και ατομικής μνήμης, ο ήρωας έρχεται αντιμέτωπος με κρίσιμα ερωτήματα. Ποια είναι τα στοιχεία που διαμορφώνουν την ταυτότητά μας; Και τι είναι πιο απελευθερωτικό για τον άνθρωπο, να γνωρίζει το παρελθόν ή να το λησμονεί; Μια υπαρξιακή και πολιτική αλληγορία μπορχεσιανής έμπνευσης δοσμένη μέσα από μια πυκνή, ποιητική, αστραφτερή γλώσσα.

Όνομα: Σάρα Φάτσα/ bso22019

**-->Βιβλία μεταφρασμένα από Ολλανδικά**

1)

**Τίτλος: Υπέροχη αγαπημένη μου**Συγγραφέας: [Marieke Lucas Rijneveld](https://biblionet.gr/titleinfo/%CF%80%CF%81%CE%BF%CF%83%CF%89%CF%80%CE%BF?personid=131278)

Μετάφραση: Α. Αγγελίδης, Μ. Αγγελίδου

Έκδοση από: Ίκαρος

Έτος έκδοσης: 2022

Σελίδες:376  
Είδος: Πεζογραφία - Μυθιστόρημα   
Λινκ: https://biblionet.gr/titleinfo/?titleid=273315  
  
Περίληψη:

Στην ολλανδική ύπαιθρο, σε ένα ερημικό χωριό απ’ όπου κανείς δεν περνάει ποτέ, ένας πενηντάχρονος αγροτικός κτηνίατρος πραγματοποιεί μια ακόμη επίσκεψη ρουτίνας στη γειτονική φάρμα. Είναι η αρχή ενός ασφυκτικού καλοκαιριού, με την απειλή της νόσου των βοοειδών να εξαπλώνεται στην περιοχή. Εκείνος, όμως, έχει μάτια μόνο για τη μικρή κόρη του κτηνοτρόφου.

Καθώς το καλοκαίρι προχωρά, οι δυο τους αναπτύσσουν μια όλο και πιο επικίνδυνη εμμονή. Στο ημερολόγιό του καταγράφει με ανατριχιαστικό λυρισμό τη σχέση του με τη νεαρή κοπέλα. Θέλει να ξεφύγει από τα τραύματα της παιδικής του ηλικίας και τη μοναξιά, ενώ εκείνη αναζητά διαφυγή σε έναν κόσμο μικροκλοπών, ατελείωτης μουσικής και φανταστικών συζητήσεων με τον Χίτλερ και τον Φρόιντ.  
  
Κανείς δεν υποψιάζεται πόσα κοινά μπορεί να έχουν, την ευαισθησία και τον πόνο που συνδέει τη μοίρα τους. Κανείς εκτός από εκείνον, που γνωρίζει, από την πρώτη στιγμή, ότι η ζωή του υπάρχει μόνο δίπλα της.  
  
Υπάρχουν μεγάλα έργα στην παγκόσμια λογοτεχνία, όπως επίσης και μεγάλες φωνές. Ο Marieke Lucas Rijneveld δημιουργεί στο νέο του βιβλίο τη δική του ερμηνεία της Λολίτας του Vladimir Nabokov, της ιστορίας που όρισε αυτό που ονομάζουμε Έρωτα.  
  
Η Υπέροχη αγαπημένη μου απέσπασε τα βραβεία F. Bordewijk Prize 2021 και Boon prize 2022, και πρόκειται να μεταφραστεί σε περισσότερες από 14 γλώσσες.

**Τίτλος: Δυσφορεί η νύχτα**Συγγραφέας: [Marieke Lucas Rijneveld](https://biblionet.gr/titleinfo/%CF%80%CF%81%CE%BF%CF%83%CF%89%CF%80%CE%BF?personid=131278)

Μετάφραση: Α. Αγγελίδης, Μ. Αγγελίδου

Έκδοση από: Ίκαρος  
Έτος έκδοσης: 2021  
Σελίδες: 336  
Είδος: Πεζογραφία - Μυθιστόρημα   
Λινκ: https://biblionet.gr/titleinfo/?titleid=255167

Περίληψη:  
  
Η δεκάχρονη Τζάκετ ζει σ’ ένα απομονωμένο χωριό της Ολλανδίας μαζί με την έντονα θρησκευόμενη οικογένειά της. Μια χειμωνιάτικη μέρα, ο μεγαλύτερος αδερφός της συμμετέχει σ’ έναν τοπικό αγώνα παγοδρομίας. Δυσαρεστημένη που έμεινε μόνη, κάνει μια διεστραμμένη έκκληση προς το Θεό, και ο αδερφός δεν επιστρέφει ποτέ.  
  
H Μικρή –που τη λένε πράγματι Τζάκετ αλλά και σταματάει τελείως να βγάζει το πανωφόρι της– παγιδεύεται στο δύσκολο πέρασμα. Σπρωγμένη απότομα στην άβυσσο που είναι η απώλεια, αγωνίζεται να βρει στήριγμα, κράτημα σε μια οικογένεια που τη διαλύει ο πόνος. Ανάμεσα στον τρόμο και την ασυντρόφευτη ενοχή, δεν μπορεί να κάνει βήμα μπροστά, δεν μπορεί ν’ αφήσει πίσω την παιδική ηλικία, δεν μπορεί να ταξιδέψει στις τρικυμίες της εφηβείας.  
  
Τυλιγμένη σφιχτά στο πανωφόρι της, με το φερμουάρ ανεβασμένο ώς το σαγόνι, πασχίζει να φυλαχτεί από το θάνατο που είναι παρών σε κάθε γωνιά της φάρμας.  
  
Πώς αντέχει κανείς τον αφανισμό της χαράς; Πώς αντέχει ένα παιδί όταν όλα γύρω του καταρρέουν; Όταν οι γονείς του παραιτούνται από τη ζωή; Όταν ο ορίζοντας της ζωής σκοτεινιάζει και το μέλλον γίνεται νύχτα και ο χρόνος, ακινητοποιημένος, δυσφορεί;  
  
Ένα ανατριχιαστικό και ταυτόχρονα γοητευτικό λογοτεχνικό ντεμπούτο.

3)

**Τίτλος: Υπόθεση 40/61: Η δίκη του Άιχμαν**Συγγραφέας: Χάρι Μούλις

Μετάφραση: Μ. Μπονάτσου

Έκδοση από: Καστανιώτης

Έτος έκδοσης: 2021

Σελίδες: 256  
Είδος: Λογοτεχνία  
Λινκ: <https://biblionet.gr/titleinfo/?titleid=256151>  
Περίληψη:  
  
Το 1961 ο Χάρι Μούλις μετέβη στο Ισραήλ για να παρακολουθήσει, ως ανταποκριτής του ολλανδικού περιοδικού Elseviers Weekblad, ένα γεγονός ιστορικών διαστάσεων, τη δίκη του διαβόητου Άντολφ Άιχμαν στην Ιερουσαλήμ. Τα άρθρα του συγγραφέα συγκεντρώθηκαν και κυκλοφόρησαν την επόμενη χρονιά σε βιβλίο υπό τον τίτλο Υπόθεση 40/61. Μολονότι ο ίδιος το χαρακτήρισε με μετριοφροσύνη ως ένα ρεπορτάζ, πρόκειται για κάτι πολύ παραπάνω. Συνιστά, πέρα από μια ιδιαιτέρως προσωπική μαρτυρία, ένα συγκλονιστικό δοκίμιο για τη μαζική εξόντωση των Ευρωπαίων Εβραίων από τους ναζιστές, δοσμένο όμως μέσα από την εξονυχιστική ακτινογράφηση του σκοτεινού υπόβαθρου που διέπλασε τον «αρχιτέκτονα» του Ολοκαυτώματος. Ο Άιχμαν, ένας κατά τα λοιπά συνηθισμένος τεχνοκράτης, ενσάρκωσε, σύμφωνα με τον Μούλις, μια πρωτόφαντη πολιτισμική μορφή, το είδος της «ανθρώπινης μηχανής» η οποία, εκτελώντας εντολές και αδιαφορώντας για τις ηθικές τους συνέπειες, ήταν ικανή για όλα, όχι μόνο να φτάσει στα άκρα αλλά και να τα ξεπεράσει. Ένα σπάνιο ντοκουμέντο, ένα διεισδυτικό, διαχρονικό πορτρέτο του κακού.

1. **The Last Samurai**

**Helen DeWitt**

Εκδοση: Σεπτέμβριος 2000 Talk Miramax Books

Chatto & Windus (2000)

New Directions (2016)

Είδος: Νουβελα

Υποθεση:

Ένα παιδί με ταλέντο για γλώσσες και δίψα για γνώση, ο Ludo μοιράζεται με την μητέρα του την Sibylla, ενδιαφέρον για τους επτά σαμουράι του Kurosawa, απορροφώντας το μάθημα για την αρετή των Σαμουράι και αρχίζοντας ένα ταξίδι για να βρει τον πατέρα του, πλησιάζοντας εφτά άντρας προκειμένου να αναδείξει την αξία τους.